รัฐบาลไทย-ข่าวทำเนียบรัฐบาล-การประชุมเชิงปฏิบัติการกิจกรรมแลกเปลี่ยนการเรียนรู้ และนำเสนอผลการดำเนินงานของโรงเรียนคุณธรรม สพฐ. ระดับประเทศ
วันจันทร์ที่ 25 กันยายน 2560
การประชุมเชิงปฏิบัติการกิจกรรมแลกเปลี่ยนการเรียนรู้ และนําเสนอผลการดําเนินงานของโรงเรียนคุณธรรม สพฐ. ระดับประเทศ
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะสนทนากับผู้เข้าร่วมการประชุมเชิงปฏิบัติการกิจกรรมแลกเปลี่ยนการเรียนรู้ และการนําเสนอผลการดําเนินงานของโรงเรียนคุณธรรม สพฐ. ระดับประเทศ และบรรยายพิเศษเรื่อง ‘ศาสตร์พระราชา
ม.ล.ปนัดดา ดิศกุลกล่าวว่า กระทรวงศึกษาธิการ มีนโยบายภายใต้กรอบยุทธศาสตร์ชาติว่าด้วยการพัฒนาคุณธรรม จริยธรรมให้แก่เยาวชนไทย โดยสํานักงานคณะกรรมการการศึกษาขั้นพื้นฐาน (สพฐ.) ในฐานะองค์กรหลักเกี่ยวกับการจัดการศึกษาให้เยาวชนส่วนใหญ่ของประเทศ จึงได้จัดทําโครงการโรงเรียนคุณธรรม สพฐ. ขึ้น โดยมีวัตถุประสงค์เพื่อพัฒนาผู้บริหาร ครู บุคลากรทางการศึกษา นักเรียน ผู้ปกครอง และชุมชน
ทั้งนี้ สพฐ. ได้กําหนดกรอบแนวคิดในการพัฒนาคุณธรรมจริยธรรม 5 ประการได้แก่ ความพอเพียง ความกตัญญู ความซื่อสัตย์สุจริต ความรับผิดชอบ และอุดมการณ์คุณธรรม พร้อมทั้งได้กําหนดเป้าหมายความสําเร็จในปีการศึกษา 2560 ให้สํานักงานเขตพื้นที่การศึกษาทั่วประเทศ 225 เขต และโรงเรียนอย่างน้อย 10,000 แห่ง เข้าร่วมโครงการ และขยายผลการดําเนินงานครอบคลุมโรงเรียนในสังกัด สพฐ.ทุกแห่ง ภายในปีงบประมาณ พ.ศ.2561ผ่านการขับเคลื่อนด้วยกิจกรรมหลัก 5 กิจกรรม ได้แก่ 1) การสร้างคนดีให้บ้านเมือง 2) การเสริมสร้างคุณธรรม ให้ผู้บริหาร ครู และบุคลากรทางการศึกษา 3) การสร้างความเข้มแข็งให้โรงเรียนคุณธรรม สพฐ. 4) การพัฒนาระบบฐานข้อมูลโครงการโรงเรียนคุณธรรม สพฐ. 5) การพัฒนานวัตกรรมสร้างเครือข่ายกับหน่วยงานภายนอก
การดําเนินงานของโครงการมุ่งเน้นการขยายผลเชิงปริมาณและการขับเคลื่อนเชิงคุณภาพอย่างเป็นระบบ และต่อเนื่อง โดยมีการแต่งตั้งคณะทํางานส่วนกลาง และส่วนภูมิภาคได้แก่ ทีมขับเคลื่อนด่วนพิเศษระดับภูมิภาค (EMS: Express Moral Service) จํานวน 50 คน ทีมเคลื่อนที่เร็วระดับเขตตรวจราชการ (RT: Roving Team) 18 ทีม จํานวน 225 คน และผู้รับผิดชอบระดับสํานักงานเขตพื้นที่การศึกษา เขตละ 3 คน โดยมีบทบาทสําคัญในการถ่ายทอดองค์ความรู้ กํากับ นิเทศ ติดตามการดําเนินงานของโรงเรียนในแต่ละพื้นที่อย่างทั่วถึงโดยผลการดําเนินงาน
ในระยะที่ผ่านมา มีการขยายผลการอบรมครูวิทยากรในโรงเรียนสังกัดต่าง ๆได้แก่ครูวิทยากร จํานวน 135,529 คน จากโรงเรียนสังกัด สพฐ. จํานวน 19,082 แห่ง ครูวิทยากร จํานวน 208 คน จากโรงเรียนสังกัดกองกํากับการตํารวจตระเวนชายแดน จํานวน 208 แห่ง และครูวิทยากร จํานวน 174 คนจากโรงเรียนราชประชานุเคราะห์ จํานวน 58 แห่ง ภายหลังจากการขยายผลการดําเนินงานดังกล่าว ผู้รับผิดชอบในระดับเขตตรวจราชการ (RT: Roving Team) จํานวน 18 ทีม ได้จัดกิจกรรมแลกเปลี่ยนเรียนรู้กระบวนการขับเคลื่อนโครงการโรงเรียนคุณธรรม สพฐ. ระหว่างศึกษานิเทศก์ ผู้บริหารโรงเรียนครู และนักเรียน ในระดับเขตตรวจราชการ และพิจารณาคัดเลือกโรงเรียนที่มีกระบวนการในการส่งเสริมคุณธรรม จริยธรรมที่เป็นเลิศ จํานวน 3 โรงเรียน จากแต่ละเขตตรวจราชการ รวมจํานวนทั้งสิ้น 57 โรงเรียน เพื่อเป็นตัวแทนเข้าร่วมการประชุมเชิงปฏิบัติการแลกเปลี่ยนเรียนรู้ และนําเสนอผลการดําเนินของโรงเรียนคุณธรรม สพฐ. ประจําปีงบประมาณ 2560 โดยกําหนดให้แต่ละโรงเรียนส่งผู้บริหารโรงเรียน จํานวน 1 คน ครูจํานวน 1 คน และนักเรียนผู้รับผิดชอบเกี่ยวกับโครงงานคุณธรรม จํานวน 3 คน รวมโรงเรียนละ 5 คน เข้าร่วมแลกเปลี่ยนเรียนรู้ รวมจํานวนผู้เข้ารับการอบรมเชิงปฏิบัติการในครั้งนี้ทั้งสิ้น 285 คน
ผลการแลกเปลี่ยนเรียนรู้ และนําเสนอผลงานของโรงเรียน ที่เข้าร่วมการประชุมเชิงปฏิบัติการแลกเปลี่ยนเรียนรู้ และนําเสนอผลการดําเนินงานของโรงเรียนคุณธรรม สพฐ. ประจําปีงบประมาณ 2560สามารถสรุปได้ดังนี้
โรงเรียนที่เข้าร่วมกิจกรรมจํานวน 57 แห่งได้จัดทําโครงงานคุณธรรมภายในโรงเรียน จํานวนทั้งสิ้น 857 โครงงาน
เมื่อจําแนกตามคุณธรรมอัตลักษณ์ และกรอบแนวคิดโรงเรียนคุณธรรม สพฐ. พบว่าเป็นโครงงานที่มุ่งพัฒนาคุณธรรมด้านวินัยมากที่สุด จํานวน 331 โครงงาน (คิดเป็นร้อยละ 28.2) รองลงมาคือ ความรับผิดชอบ จํานวน 292 โครงงาน (คิดเป็นร้อยละ 25.9)พอเพียง จํานวน 216 โครงงาน (คิดเป็นร้อยละ 18.4) จิตสาธารณะ จํานวน 176 โครงงาน (คิดเป็นร้อยละ 15) ซื่อสัตย์ สุจริต จํานวน 98 โครงงาน (คิดเป็นร้อยละ 8.3) กตัญญู จํานวน 25 โครงงาน (คิดเป็นร้อยละ 2.1) สุภาพอ่อนน้อม จํานวน 23 โครงงาน (คิดเป็นร้อยละ 2) และอุดมการณ์คุณธรรม จํานวน 14 โครงงาน (คิดเป็นร้อยละ 1.2)
ผลการดําเนินงานของผู้บริหาร ครู และนักเรียนโรงเรียนคุณธรรม สพฐ. พบว่า มีโรงเรียนที่มีความเหมาะสมเป็นโรงเรียนคุณธรรม สพฐ. “ระดับยอดเยี่ยม” จํานวน 27 แห่ง และโรงเรียนคุณธรรม สพฐ. “ระดับดีเด่น” จํานวน 30 แห่ง
ได้ดําเนินการพัฒนาครู และนักเรียนในโครงการโรงเรียนคุณธรรม สพฐ. ให้มีความรู้ ความสามารถในการผลิตสื่อภาพยนตร์สั้น ที่มีเนื้อหาสอดคล้องกับคุณธรรมอัตลักษณ์ที่โรงเรียนกําหนดขึ้น หรือสอดคล้องกับกรอบแนวคิดคุณธรรม 5 ประการของโครงการโรงเรียนคุณธรรม สพฐ. ซึ่งมีผลงานภาพยนตร์สั้นที่เข้าร่วมการพิจารณาจํานวน 225 เรื่อง จากแต่ละสํานักงานเขตพื้นที่การศึกษา และผ่านการพิจารณาเข้ารอบจํานวน 45 เรื่อง เพื่อเข้ารับการอบรมเชิงปฏิบัติการผลิตภาพยนตร์สั้นขั้นสูง จากนั้นคณะกรรมการได้พิจารณาผลงานภาพยนตร์สั้นเพื่อรับรางวัลในระดับประเทศจํานวนทั้งสิ้น 12 เรื่อง แบ่งออกเป็นระดับประถมศึกษา ระดับมัธยมศึกษาตอนต้นและระดับมัธยมศึกษาตอนปลาย ระดับละ 4 รางวัล ได้แก่ รางวัลขวัญใจมหาชนรางวัลรองชนะเลิศอันดับหนึ่งรางวัลรองชนะเลิศอันดับสอง และรางวัลชนะเลิศ โดยผลงานภาพยนตร์สั้นที่ผ่านการคัดเลือกจะได้รับการเผยแพร่ผ่านสื่อต่าง ๆ ในช่องทางที่หลากหลาย เพื่อส่งเสริม และพัฒนาคุณธรรม จริยธรรมให้แก่นักเรียน และเยาวชนของชาติต่อไป
กลุ่มประชาสัมพันธ์ สํานักงานรัฐมนตรี:รายงาน
ข้อมูล:สพฐ.
ยุทธพงศ์ เลือกกลั่นดี:ถ่ายภาพ